11. ΝΟΜΟΣ 3453 της 12/14 Μαρτ. 1928 Περί απεργούντων δημοσίων υπαλλήλων κλπ. Αντικατεστάθη δια του: α)Νόμ.5458 της 7/10 Μαΐου 1932 περί απεργίας δημοσίων υπαλλήλων, όστις συνεπληρώθη υπό των: β)Ν.Δ.1240 της 16/17 Απρ. 1942 περί επιβολής της ποινής του θανάτου εις απεργούντας δημοσίους λειτουργούς, γ)Ν.Δ.1319 της 2/12 Μαΐου 1942 περί συμπληρώσεως του Νόμ.5458/1932, δ)Ν.Δ.1732 της 6/8 Σεπτ. 1942 περί μη καταβολής τριμήνων αποδοχών εις τους εκ της υπηρεσίας απολυομένους δημοσίους υπαλλήλους λόγω αυθαιρέτου αποχής εκ των καθηκόντων των, ε)Ν.Δ.1750 της 10/15 Σεπτ. 1942 περί επεκτάσεως του Νόμ.5458 και του Ν.Δ.1240/1942 και ς)Ν.Δ.2195 της 9/9 Μαρτ. 1943 περί του υποχρεωτικού της υπηρεσίας των Δημοσίων Υπαλλήλων κλπ. Εκ τούτων τα Ν.Δ.1732/1942 και 2195/1943 ηκυρώθησαν εξ υπαρχής δια της υπ' αριθ.290/1946 πράξεως Υπ. Συμβουλίου, τα Ν.Δ.1240/1942 και 1750/1942 ηκυρώθησαν δια του Νόμ.624/1948 και αι λοιπαί διατάξεις αντικατεστάθησαν δια των διατάξεων του άρθρ.47 Δημοσιοϋπαλληλικού Κώδικος και άρθρ.247 Ποιν. Κώδικος (τόμ.8 σελ.53). 